Det er muligt at leje telte hos os, og der er flere muligheder.
Flying tents er en sjov oplevelse.
I vores Flying Tents sover du trygt og godt ca en meter over jorden. Vi sørger for at teltet er svævende og klart til dig ved ankomst. Der følger en grej-kasse med, og det er muligt at leje soveposer. Husk at forud bestille.
Grej-kassen indeholder: en primus med gryde og pande, service og opvaskegrej, samt en kogebog til mad på primus eller bål.
I vores Flying tents er der plads til to eller tre personer. Du skal tage mindst to overnatninger.
Nordic telt
I vores Nordic telt er der masser af plads, rigtige madrasser på ben, havemøbler og et lille varmeapparat. Der er dyner og puder til 4 personer samt sengelinned og håndklæder. Der følger en grej-kasse med teltet.
I sommerferien er det muligt at overnatte i de store Tipi telte. Her er god plads til 4 personer, rigtige madrasser på ben, dyner og puder til 4 personer, sengelinned og håndklæder, havemøbler samt en grej-kasse.
Byg-selv-telt
I vores område for Byg-selv-telte finder du en “Tømmerhandel”. Her er udstyret til at bygge jeres eget primitive telt. Materialerne er presseninger, rafter, reb og pløkker. Der findes også forslag til, hvordan teltet kan se ud.
Når du booker et ophold i vores Byg-selv-telt område får du også en grej-kasse med. Det er muligt at leje soveposer hos os. Husk at forudbestille.